שִינְזוֹ אבּה (ביפנית: 安倍 晋三; ) הוא מדינאי יפני, שכיהן כראש ממשלת יפן ונשיא המפלגה הליברלית-דמוקרטית (LDP). שינזו שירת כראש ממשלת יפן זמן רב מכל קודמיו, במהלך כהונתו פעל תחת שני קיסרים; אקיהיטו ונארוהיטו ופעל לשמור על מקומה של יפן במעמד הבינלאומי, בייחוד אל מול הרפובליקה העממית של סין. במסגרת פועל זה, אבה, ביחד עם קבינט צבאי, הורה על העלאת התקציב והפיתוח של כוחות ההגנה של יפן, פעולה שלא מומשה מאז כניעת האימפריה היפנית והייתה חלק מניסיון ממשל אבה לבטל את סעיף 9 לחוקת יפן או לכל הפחות להביא לפרשון מחודש שלו כך שתתאפשר התחמשות מחודשת של יפן.